સેન્સેક્સ આગલા બંધ સામે ગેપમાં ઊંચો ખુલ્યા પછી વધીને 35,215.79 થયા બાદ છેલ્લે 297.38 પોઇન્ટ વધીને 35,162.48 બંધ રહ્યો હતો. 4 ઓક્ટોબર પછી ફરી સેન્સેક્સ 35,000ની સપાટી કુદાવીને બંધ રહ્યો હતો. નિફ્ટી પણ 72.25 પોઇન્ટ વધીને 10,584.75 રહ્યો હતો. નિફ્ટી ટેકનિકલી 10,620ની પ્રતિકારક સપાટીની નજીક પહોંચી છે અને આગામી દિવસમાં જો સપાટી કુદાવશે તો 10,800 સુધી આગળ વધશે એવો આશાવાદ જોવાતો હતો. ઇન્ફોસિસના પરિણામ ધારણા કરતાં સારા રહ્યા હતા અને માર્જીન તેમજ નફો ધારણા કરતાં વધુ રહેતાં આઇટી ઉદ્યોગ હવે મંદીના વક્કરમાંથી બહાર આવીને આ વર્ષે 10 ટકાના સ્તરે ગ્રોથ કરશે જે નાસ્કોમ દ્વારા મૂકવામાં આવેલા 8 ટકાના ગ્રોથ અંદાજ કરતા વધુ રહેશે એમ જેએસકે રિસર્ચના એનાલિસ્ટ ભાવિન દવેનું કહેવું હતું. તેમના અંદાજ મુજબ ટોચની કંપનીઓની સરખામણીએ મિડ કેપ કંપનીઓની કામગીરીનો ગ્રોથ ઊંચો જોવા મળશે. બીજા ત્રિમાસિક ગાળામાં આઇટી ઉદ્યોગની કામગીરીનો સરેરાશ ગ્રોથ 11-12 ટકાની રેન્જમાં રહેવાની ધારણા છે.